Diari Oficial de la Generalitat Valenciana


Sumari del DOGV 9516, del 20-01-2023 (2023/185)

RESOLUCIÓ de 30 de desembre de 2022, del secretari autonòmic d'Emergència Climàtica i Transició Ecològica, de les ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9516

Data del DOGV
:   20-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/185


Data del document
:   30-12-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 30 de desembre de 2022, del secretari autonòmic d'Emergència Climàtica i Transició Ecològica, de les ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència. [2023/185]  
Vista la proposta de resolució elaborada per la comissió de valoració de les sol·licituds d'ajudes per a la implantació de noves recollides separades, especialment bioresidus, i millora de les existents i l'informe fiscal de la Intervenció Delegada de 29 de desembre de 2022, s'emet la present Resolució de conformitat amb els següents  
  
Antecedents de fet  
Primer. El 18 de maig de 2022 es va publicar en el Diari Oficial de la Generalitat Valenciana la Resolució de 5 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència.  
Es determina un termini de 15 dies hàbils per a presentació de sol·licituds, a comptar de l'endemà de la publicació de l'extracte de la convocatòria en el Diari Oficial de la Generalitat Valenciana, per la qual cosa entre els dies 19 de maig i 8 de juny, tots dos inclusivament, es manté operatiu l'accés telemàtic per a la presentació de sol·licituds i es registren 218 sol·licituds.  
S'identifiquen incidències en 7 sol·licituds (annex V), perquè en diverses ocasions s'han duplicat els registres, bé perquè s'han introduït dues vegades o perquè s'ha aportat una altra documentació complementària que ha generat un altre expedient de sol·licitud, per la qual cosa finalment es tramiten 211 sol·licituds de les quals per a la línia A corresponen 144, per a la línia B, 33, per a la línia C, 19 i per a la línia D, 15.  
  
Segon. L'òrgan instructor analitza els documents presentats en cada sol·licitud i es realitzen els requeriments necessaris per a completar correctament la documentació necessària i per a determinar i comprovar els compromisos assumits per les entitats beneficiàries proposades.  
Finalitzada la fase d'instrucció, s'emet un informe en què s'indiquen les sol·licituds que compleixen els requisits establits en la base segona, i les actuacions realitzades, i es determinen, d'altra banda, les entitats que es tenen per desistides, per no presentar els documents preceptius requerits i aquelles altres que desisteixen voluntàriament.  
  
Tercer. Constituïda i reunida la comissió de valoració, es determinen les despeses subvencionables vàlides sense IVA per a cada sol·licitud, denominades «import elegible». Amb aquest procés queden definides les quantitats compromeses en les ajudes i que posteriorment seran objecte de justificació segons les condicions establides en la base catorzena.  
  
Quart. Es completen totes les fases que es descriuen en els punts del cinquè al novè d'aquest document i es confecciona una proposta de resolució provisional que es comunica individualitzadament a les entitats sol·licitants el 14 de novembre de 2022 habilitant un termini de deu dies per a presentar al·legacions que finalitza el 28 de novembre de 2022.  
  
Cinqué. Es reuneix la comissió de valoració per a estudiar les al·legacions, es presenten 3 que són acceptades. S'inclouran també en els càlculs els desistiments admesos.  
Incorporant aquestes modificacions s'han obtingut els següents resultats totals:  
  
 Import sol·licitat Import elegible   
Línia A 45.625.184,56- 14.013.770,57-   
Línia B 2.030.751,21- 1.835.602,25-   
Línia C 547.794,37- 500.875,78-   
Línia D 937.509,82- 896.263,51-  
   
Sisé. Entre les sol·licituds admeses, incorporant les al·legacions, s'apliquen els criteris de valoració definits en l'annex de la Resolució de 5 de maig de 2022 per a cada línia, i es confecciona un llistat en què s'ordenen les sol·licituds de major a menor puntuació.  
Es converteixen els punts obtinguts segons els criteris de valoració definits en l'annex en punts percentuals; per exemple, 80 punts es transformaran en un 80%. Aquest percentatge s'aplica sobre les despeses subvencionables compromeses.  
En la base sisena s'especifiquen les quanties màximes individuals per a cada línia:  
  
Línia A, 2.500.000?; línia B, 100.000?; línia C, 50.000?; línia D, 200.000?.  
  
Als imports elegibles que superen aquestes quantitats se'ls redueix als límits establits, situació que es produeix en quatre ocasions:  
  
 Entitat beneficiària Elegible sense IVA Límit  
Línia A Cap entitat supera la quantia màxima individual  
Línia B-4 Ajuntament de Benidorm 159.306,00- 100.000,00-  
Línia B-28 Consorci PZR. 8. Àrea A3 111.144,38- 100.000,00-  
Línia B-30 Ajuntament de Xàtiva 114.300,00- 100.000,00-  
Línia C -2 Ajuntament de Benidorm 139.143,69- 50.000,00-  
Línia D Cap entitat supera la quantia màxima individual   
  
  
Seté. Es compara el total de les quantitats obtingudes amb la distribució de l'import global màxim per a aquesta convocatòria realitzada per línia i especificada en l'apartat seté de la Resolució de 5 de maig de 2022.  
  
 Import compromès ?+punts+Límit Individual Pressupost Diferència  
Línia A 28.180.570,57- 87.197.906,45- 20.711.057,00- -19.803.599,45-  
Línia B 1.835.602,25- 1.230.936,23- 1.000.000,00- -230.936,23-  
Línia C 500.875,78- 231.719,53- 500.000,00- 268.280,47-  
Línia D 896.263,51- 469.433,62- 1.300.000,00- 830.566,38-  
  
  
Del que es dedueix que en la línia A i B s'esgota tot el crèdit pressupostari i, per tant, s'haurà d'aplicar el prorrateig, mentre que en les línies C i D existeix excedent que no es distribueix i segons el punt 4 de la base sisena «En el cas que no s'esgote l'import destinat a una línia, s'habilita la possibilitat de transferir-lo a la que s'haja aplicat un prorrateig major». En aquest cas es requereix un prorrateig major en la línia A.  
  
  
Vuitè. Els excedents de les línies C i D, a més de la xicoteta resta que es produeix en la línia B, es transfereixen a la línia A.  
  
 Línia B Línia C Línia D Total  
Excedents 12,04- 268.280,46- 830.566,38- 1.098.858,88-  
  
  
Suma d'excedents Crèdit pressupostari línia A Crèdit ampliat   
línia A  
1.098.858,88- 99.978.963,00- 73.802.446,88-  
  
  
Novè. S'aplica el prorrateig establit en el punt 2.f) de la base sisena en les línies A i B, multiplicant els imports bruts específics de cada sol·licitant per la mateixa quantitat.  
  
 ?+punts+Límit Individual Quantitat aplicable Resultat total Excedent  
Línia A 02.137.668,45- 0,841566 68.295.883,10- 28,78-  
Línia B 1.230.936,23- 0,51562 562.987,96- 12,04-  
  
El resultat final dels càlculs es recull en l'annex I, per a la línia A; annex II, per a la línia B; annex III, per a la línia C; i annex IV, per a la línia D. La suma total de les ajudes és la següent.  
  
 Quantia de l'ajuda  
Línia A 56.303.881,10-  
Línia B 999.987,96-  
Línia C 231.719,54-  
Línia D 469.433,62-  
TOTAL 52.470.299,22-  
  
Es realitza notificació individualitzada a cada sol·licitant, en què s'indiquen els compromisos assumits per les entitats beneficiàries amb les condicions i termini d'execució.  
  
Fonaments de dret  
Primer. Resolució de 5 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència.  
  
Segon. Resolució de 14 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifica la Resolució de 5 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència.  
  
Tercer. Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (publicat en DOGV núm. 8590 de 12.07.2019), que estableix que la Direcció General de Qualitat i Educació Ambiental exerceix, entre altres, les competències en matèria de residus, depenent jeràrquicament de la Secretaria Autonòmica d'Emergència Climàtica i Transició Ecològica.  
Vist tot el que antecedeix, finalitzada la fase d'instrucció, a la vista dels informes elaborats pel personal de la Subdirecció General de Qualitat i Educació Ambiental, i constituïda la comissió de valoració en data 24 d'octubre de 2022, que valora les sol·licituds i emet una proposta de Resolució provisional que es comunica a les entitats sol·licitants el 14 de novembre de 2022 i presentada la proposta de concessió definitiva, resolc:  
  
Primer  
Concedir les ajudes per a la implantació de noves recollides separades, especialment bioresidus, i millora de les existents, finançades pel Pla de recuperació, transformació i resiliència, per un import total de 81.211.642,22 euros (vint milions, huit-cents trenta-dos mil, cinc-cents cinquanta-un euros amb vint-i-dos cèntims) a les entitats sol·licitants que figuren en els annexos I, II, III i IV en els quals es detalla, per línia d'actuació, la quantia corresponent a cada entitat sol·licitant, sense menyscapte de l'arreplegat en els punts 3 i 4 de l'apartat seté de la convocatòria. Es registra un sobrant de 28,78?.  
  
  
Segon  
Inadmetre o desestimar o bé donar per desistides les sol·licituds d'ajudes presentades per les entitats indicades en l'annex V per les causes que s'hi esmenten.  
  
Tercer  
Es realitzarà una primera bestreta de pagament del 30% de l'import subvencionat, una vegada resolta definitivament la concessió de l'ajuda sense que s'exigisca garantia prèvia en aplicació de l'article 171.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Els pagaments anticipats suposaran lliuraments de fons amb caràcter previ a la justificació com a finançament necessari per a poder dur a terme les actuacions inherents a la subvenció.  
  
Quart  
La resta de l'import pendent de la subvenció s'abonarà mitjançant pagaments a compte després de la presentació de la sol·licitud de pagament, l'informe justificatiu i la documentació justificativa determinada en la base catorzena. El primer pagament a compte s'efectuarà si, a més, s'ha justificat l'import corresponent al pagament anticipat.  
La presentació de la documentació justificativa es farà electrònicament mitjançant el següent enllaç: https://sede.gva.es/va/inicio/procedimientos'id\_proc=18979.   
  
Cinqué  
De conformitat amb l'art. 24.4 de la Llei 38/2003, de 17 de novembre, general de subvencions, de la informació que es troba en poder d'aquest òrgan instructor es desprén que els beneficiaris compleixen tots els requisits necessaris per a accedir a aquestes.  
  
Sisé  
La finalització del procediment queda condicionada a l'aprovació dels justificants, la conformitat, la certificació que s'han complit els fins de la subvenció i posterior proposta de pagament. L'entitat beneficiària haurà de justificar el compliment del que s'ha convingut mitjançant la presentació del compte justificatiu final de despeses i de pagament de la totalitat de despeses originades per les actuacions subvencionades.  
  
Contra aquesta resolució es podrà interposar un recurs potestatiu de reposició davant l'òrgan que va dictar la Resolució, en el termini d'un mes a comptar des de l'endemà de la notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos comptats des de l'endemà de la notificació, de conformitat amb el que s'estableix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de desembre de 2022.- El secretari autonòmic d'Emergència Climàtica i Transició Ecològica: Francisco José Candela Pina.